Амобилтә еилахәыра «Аҟәафон», ааҧынра актәи амш аҽны Аҧсны аҭыҧҳацәа рзы аҳамҭа азнархиеит.
01.03.2017
Амобилтә еилахәыра «Аҟәафон», ааҧынра актәи амш аҽны Аҧсны аҭыҧҳацәа рзы аҳамҭа азнархиеит. Уи иаҧшьнагаз «Ааҧыни Аҟәафони» ҳәа хьӡыс измаз акциа алҵшәақәа мҩаҧган.
Викториа Сиҷинаа занааҭла дҳақьымуп. Амобилтә еилахәыра «Аҟәафон» абаҩхатәра злоу аҿар рыбжьара аицлабра анрыланаҳәа, лара илыӡбеит уи лхы алалырхәырц. Дагьгәыҕуеит ари аицлабраҟны лара аиааира лгап ҳәа.
Амобилтә еилахәыра «Аҟәафон» иаҧшьнагеит иқәыҧшу, зылаҧшҳәаа ҭбаау аҭыҧҳацәа рзыҳәан «Ааҧыни Аҟәафони» ҳәа хьӡыс изауз аицлабра. Аицлабра шьаҿа – шьаҿала имҩаҧысуеит. Аҿар алшара рыман зегь еицырдыруа , ахархәара бзиа змоу асоциалтә ҳа “Инстаграм” аҿы рфотосахьа ықәдыргыларц , амобилтә еимадара “Аҟәафон” ахьыӡ арбаны. Аицлабра актәи ахәҭа аихшьаалақәа рыла, шәи – ҩынҩажәаҩык инареиҳаны зхы алазырхәыз аҭыҧҳацәа рыбжьара иалҧшаан жәа-ҩык. Аицлабра аҳәаақәа ирҭагӡаны дара, иахьа аӡбаҩцәа рҿаҧхьа имҩаҧыргар акәын рыхӡыргара. Даҽакала иуҳәозар, досу илшоз ааирҧшуан. Иазгәаҭатәуп , аҭыҧҳацәа ҭеиҭыҧш мацарала акәымкәа , еиуеиҧшым ахырхарҭақәа рҟны рылшамҭақәагьы рыла рыхә шыршьоз.
Илона Кәҭелиа-ҧҳа занааҭла ддизаинеруп. Уи аҧсуа милаҭтә маҭәақәа рыӡахра лнапы алакуп. Изныкымкәа имҩаҧылгахьеит урҭ рӡыргарагьы. Илона лажәақәа рыла, Аҟәафон аицлабра шрыланаҳәаз раҧхьатәи амшқәа инадыркны илаҳахьан, аха илзыгәаҕьуамызт уи аҽалархәра.
Аҭыҧҳацәа рҽазыршәон рыхә зшьоз аӡбаҩцәа рҿаҧхьа рхы бзианы аарҧшра. Аҭыҧҳацәа зегьы аҵара адагьы , ашәаҳәара , ажәеинраала аҩра , асахьаҭыхра уҳәа еиуеиҧшым аҟазара хкқәа рнапы рылакуп. Иумҳәар залшом , Аҧсны ишырацәоу абаҩхатәра злоу аҿар. Амобилтә еимадара “Аҟәафон” зхаҭабзиара ҳараку аимадара адагьы ,имҩаҧнагоит ажәлар ирыхәаша ганрацәалатәи аусурақәа. Ари аицлабрагьы убас хықәкы хадас иамоуп абаҩхатәра злоу аҿар рхы аадырҧшыртә еиҧш алшара рыҭара.
Хьыбла Воуба , Илона Қәҭелиа , Хьыбла Гәарамиа , Кристина Цәышба , Даиана Ҳаразиа , Милена Бачаа , Кристина Хасиа , Милана Хәытаба, Викториа Сиҷинаа, Алесиа Амҧар. Арҭ зыҧшреи зсахьеи убла хнакуа аҭыҧҳацәа рҟынтә аӡбаҩцәа , иалырхуеит еиҳа ааҧын асахьа ианаало хә-ҩык аҭыҧҳацәа. Март хҧа рзыҳәан асоциалтә ҳа “Инстаграм” аҟны иаатуеит абжьыҭара. Абжьыҭара алҵшәақәа рыла иаиааиуа аҭыҧҳа «Ааҧыни Аҟәафони» захьӡу аӡыргара аҳәаақәа ирҭагӡаны лхаҿсахьа рнылоит аӡыргаратә ҭӡқәа. Ари амобилтә еимадара аҧҵоижьҭеи раҧхьаӡа акәны, аинтернет ахархәаҩ иоуеит алшара «Аҟәафон» аӡыргаратә кампаниа азыҳәан ахаҿсахьа алхра.
Н.Ақаҩба Б.Чхьынџьериа,АТ.
746
Амобилтә еилахәыра «Аҟәафон», ааҧынра актәи амш аҽны Аҧсны аҭыҧҳацәа рзы аҳамҭа азнархиеит. Уи иаҧшьнагаз «Ааҧыни Аҟәафони» ҳәа хьӡыс измаз акциа алҵшәақәа мҩаҧган.
Викториа Сиҷинаа занааҭла дҳақьымуп. Амобилтә еилахәыра «Аҟәафон» абаҩхатәра злоу аҿар рыбжьара аицлабра анрыланаҳәа, лара илыӡбеит уи лхы алалырхәырц. Дагьгәыҕуеит ари аицлабраҟны лара аиааира лгап ҳәа.
Амобилтә еилахәыра «Аҟәафон» иаҧшьнагеит иқәыҧшу, зылаҧшҳәаа ҭбаау аҭыҧҳацәа рзыҳәан «Ааҧыни Аҟәафони» ҳәа хьӡыс изауз аицлабра. Аицлабра шьаҿа – шьаҿала имҩаҧысуеит. Аҿар алшара рыман зегь еицырдыруа , ахархәара бзиа змоу асоциалтә ҳа “Инстаграм” аҿы рфотосахьа ықәдыргыларц , амобилтә еимадара “Аҟәафон” ахьыӡ арбаны. Аицлабра актәи ахәҭа аихшьаалақәа рыла, шәи – ҩынҩажәаҩык инареиҳаны зхы алазырхәыз аҭыҧҳацәа рыбжьара иалҧшаан жәа-ҩык. Аицлабра аҳәаақәа ирҭагӡаны дара, иахьа аӡбаҩцәа рҿаҧхьа имҩаҧыргар акәын рыхӡыргара. Даҽакала иуҳәозар, досу илшоз ааирҧшуан. Иазгәаҭатәуп , аҭыҧҳацәа ҭеиҭыҧш мацарала акәымкәа , еиуеиҧшым ахырхарҭақәа рҟны рылшамҭақәагьы рыла рыхә шыршьоз.
Илона Кәҭелиа-ҧҳа занааҭла ддизаинеруп. Уи аҧсуа милаҭтә маҭәақәа рыӡахра лнапы алакуп. Изныкымкәа имҩаҧылгахьеит урҭ рӡыргарагьы. Илона лажәақәа рыла, Аҟәафон аицлабра шрыланаҳәаз раҧхьатәи амшқәа инадыркны илаҳахьан, аха илзыгәаҕьуамызт уи аҽалархәра.
Аҭыҧҳацәа рҽазыршәон рыхә зшьоз аӡбаҩцәа рҿаҧхьа рхы бзианы аарҧшра. Аҭыҧҳацәа зегьы аҵара адагьы , ашәаҳәара , ажәеинраала аҩра , асахьаҭыхра уҳәа еиуеиҧшым аҟазара хкқәа рнапы рылакуп. Иумҳәар залшом , Аҧсны ишырацәоу абаҩхатәра злоу аҿар. Амобилтә еимадара “Аҟәафон” зхаҭабзиара ҳараку аимадара адагьы ,имҩаҧнагоит ажәлар ирыхәаша ганрацәалатәи аусурақәа. Ари аицлабрагьы убас хықәкы хадас иамоуп абаҩхатәра злоу аҿар рхы аадырҧшыртә еиҧш алшара рыҭара.
Хьыбла Воуба , Илона Қәҭелиа , Хьыбла Гәарамиа , Кристина Цәышба , Даиана Ҳаразиа , Милена Бачаа , Кристина Хасиа , Милана Хәытаба, Викториа Сиҷинаа, Алесиа Амҧар. Арҭ зыҧшреи зсахьеи убла хнакуа аҭыҧҳацәа рҟынтә аӡбаҩцәа , иалырхуеит еиҳа ааҧын асахьа ианаало хә-ҩык аҭыҧҳацәа. Март хҧа рзыҳәан асоциалтә ҳа “Инстаграм” аҟны иаатуеит абжьыҭара. Абжьыҭара алҵшәақәа рыла иаиааиуа аҭыҧҳа «Ааҧыни Аҟәафони» захьӡу аӡыргара аҳәаақәа ирҭагӡаны лхаҿсахьа рнылоит аӡыргаратә ҭӡқәа. Ари амобилтә еимадара аҧҵоижьҭеи раҧхьаӡа акәны, аинтернет ахархәаҩ иоуеит алшара «Аҟәафон» аӡыргаратә кампаниа азыҳәан ахаҿсахьа алхра.
Н.Ақаҩба Б.Чхьынџьериа,АТ.
Оцените новость:
+1
+2
+3
+4
+5
Сохраните ссылку или поделитесь с друзьями